সিলেট বিভাগে গত ২৪ ঘণ্টায় নতুন করোনা আক্রান্ত নেই
১১ মে ২০২০, ০৮:৫১
আপডেট: ২৩ মে ২০২০, ০৯:২৫
সিলেট বিভাগের চার জেলায় গত ২৪ ঘণ্টায় নতুন করে কোনো ব্যক্তির করোনাভাইরাস শনাক্ত হয়নি্।গতকাল রোববার রাতে প্রথম আলোকে এ তথ্যের সত্যতা নিশ্চিত করেছেন স্বাস্থ্য অধিদপ্তর সিলেট বিভাগীয় কার্যালয়ের সহকারী পরিচালক মো. আনিসুর রহমান। এর ফলে বিভাগের চার জেলায় করোনাভাইরাস আক্রান্ত রোগীর সংখ্যা ২৭৯ জনেই রইল।
মো. আনিসুর রহমান জানিয়েছেন, সিলেটের এম এ জি ওসমানী মেডিকেল কলেজে স্থাপিত বিশেষায়িত পরীক্ষাগারে গত শনিবার ১৮৭ জনের নমুনা পরীক্ষা করা হয়। এর মধ্যে কারও করোনাভাইরাস শনাক্ত হয়নি। গত ৭ এপ্রিল থেকে হাসপাতালের পরীক্ষাগারে নমুনা পরীক্ষা শুরু হয়। প্রথম কয়েকদিন কোনো করোনাভাইরাস আক্রান্ত শনাক্ত হয়নি। এরপর থেকে টানা গত শনিবার পর্যন্ত রোগী শনাক্ত হচ্ছিলেন। এ অবস্থায় প্রায় এক মাস পর গতকাল কোনো আক্রান্ত শনাক্ত হননি।
সিলেট বিভাগে করোনাভাইরাস শনাক্ত হওয়া ২৭৯ জনের মধ্যে হবিগঞ্জের ৯৩ জন, সিলেটের ৮৬ জন, সুনামগঞ্জের ৬০ জন ও মৌলভীবাজারের ৪০ জন রয়েছেন। আক্রান্ত ব্যক্তিদের মধ্যে পাঁচজন মারা গেছেন। তাঁদের একজন ওসমানী মেডিকেল কলেজ হাসপাতালের মেডিসিন বিভাগের সহকারী অধ্যাপক মঈন উদ্দিন (৪৭)।
সিলেট বিভাগ করোনা বাংলাদেশ করোনাভাইরাস স্বাস্থ্যতথ্য
উপমন্ত্রীর ভাই করোনা আক্রান্ত